CELEX: 31975R0699
Language: el
Date: 1975-03-17 00:00:00
Title: Κανονισμός (ΕΟΚ) αριθ. 699/75 τής Επιτροπής τής 17ης Μαρτίου 1975 περί τροποποιήσεως τού κανονισμού (ΕΟΚ) αριθ. 1107/68 «περί τών τρόπων εφαρμογής τών παρεμβάσεων στήν αγορά τών τυρών Grana Padano καί Parmigiano Reggiano»

Avis juridique important

|

31975R0699

Κανονισμός (ΕΟΚ) αριθ. 699/75 τής Επιτροπής τής 17ης Μαρτίου 1975 περί τροποποιήσεως τού κανονισμού (ΕΟΚ) αριθ. 1107/68 «περί τών τρόπων εφαρμογής τών παρεμβάσεων στήν αγορά τών τυρών Grana Padano καί Parmigiano Reggiano»  

Επίσημη Εφημερίδα αριθ. L 069 της 18/03/1975 σ. 0010 - 0010 Φινλανδική ειδική έκδοση: Κεφάλαιο 3 τόμος 6 σ. 0061  Ελληνική ειδική έκδοση: Κεφάλαιο 03 τόμος 12 σ. 0021  Σουηδική ειδική έκδοση: Κεφάλαιο 3 τόμος 6 σ. 0061  Ισπανική ειδική έκδοση: Κεφάλαιο 03 τόμος 8 σ. 0102  Πορτογαλική ειδική έκδοση : Κεφάλαιο 03 τόμος 8 σ. 0102 

ΚΑΝΟΝΙΣΜΟΣ (ΕΟΚ) αριθ. 699/75 ΤΗΣ ΕΠΙΤΡΟΠΗΣ της 17ης Μαρτίου 1975 περί τροποποιήσεως του κανονισμού (ΕΟΚ) αριθ. 1107/68 "περί των τρόπων εφαρμογής των παρεμβάσεων στην αγορά των τυρών Grana Padano και Parmigiano Reggiano"Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 465/75(2), και ιδίως το άρθρο 8  παράγραφος 5,  Εκτιμώντας:  ότι το άρθρο 1 παράγραφος 1 υπό β) του κανονισμού (ΕΟΚ) αριθ. 971/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά των τυρών Grano Padano και Parmigiano Reggiano(3), όπως  τροποποιήθηκε τελευταία από τον κανονισμό (ΕΟΚ) αριθ. 473/75(4)προβλέπει ότι στο εξής οι τυροί Grana Padano και Parmigiano Reggiano που προσφέρονται για παρέμβαση πρέπει να ικανοποιούν, μεταξύ άλλων, τις ποσοτικές απαιτήσεις που πρέπει να καθορισθούν-  ότι ο κανονισμός (ΕΟΚ) αριθ. 1107/68 της Επιτροπής της 27ης Ιουλίου 1968 περί των τρόπων εφαρμογής των παρεμβάσεων στην αγορά των τυρών Grana Padano και Parmigiano Reggiano(5), όπως τροποποιήθηκε τελευταία από τον κανονισμό (ΕΟΚ) αριθ. 71/76(6) πρέπει  να προσαρμόζεται, κατά συνέπεια, λαμβανομένου υπόψη του μικρού μεγέθους των επιχειρήσεων που παράγουν τους εν λόγω τυρούς, ιδίως εκείνων οι οποίες παρασκευάζουν τον τυρό Parmigiano- ότι πρέπει να διορθωθεί ουσιαστικό λάθος στο άρθρο 16 του εν λόγω  κανονισμού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Στο άρθρο 2 παράγραφος 2 του κανονισμού (ΕΟΚ) αριθ. 1107/68 οι διατάξεις υπό β) αντικαθίστανται από τις ακόλουθες διατάξεις:  "β) Οι τυροί Grana Padano και Parmigiano Reggiano που αναφέρονται στο άρθρο 1 παράγραφος 2 υπό β) του κανονισμού (ΕΟΚ) αριθ. 971/68 μόνο εφ' όσον ταξινομούνται στην κατηγορία "scelto" 0/1 και μόνο σε ποσότητες τουλάχιστον:  - 100 κεφαλιών (μυλόπετρες), αν πρόκειται για τυρούς Grana Padano,  - 50 κεφαλιών (μυλόπετρες), αν πρόκειται για τυρούς Parmigiano Reggiano." 2. Στο άρθρο 6 παράγραφος 4 του κανονισμού (ΕΟΚ) αριθ. 1107/68, το τελευταίο εδάφιο διαγράφεται.  3. Στο άρθρο 16 του κανονισμού (ΕΟΚ) ΑΡΙΘ. 1107/68 σε όλες τις γλώσσες εκτός από τα αγγλικά, η αναφορά στο "άρθρο 9 παράγραφος 2" αντικαθίσταται από αυτή στο "άρθρο 10, παράγραφος 2" του κανονισμού (ΕΟΚ) αριθ. 971/68.   Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Μαρτίου 1975.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ Ν 52 της 28.2.1975, σ. 8.  (3) ΕΕ αριθ. Ν 166 της 17.7.1968, σ. 8.  (4) ΕΕ αριθ. Ν 52 της 28.2.1975, σ. 23.  (5) EE αριθ. Ν 184 της 29.7.1968, σ. 29.  (6) ΕΕ αριθ. Ν 9 της 14.1.1975, σ. 5.